ದೆಹಲಿಯಲ್ಲಿ ಶತಕದತ್ತ ಪೆಟ್ರೋಲ್ ಬೆಲೆ, ಮುಂಬೈಯಲ್ಲಿ 105.58 ನವದೆಹಲಿ: ಇಂಡಿಯನ್ ಆಯಿಲ್ ಕಾರ್ಪೋರೇಷನ್ ಲಿಮಿಟೆಡ್ ಐಒಸಿಎಲ್ ಹೊರಡಿಸಿರುವ ತಾಜಾ ಮಾಹಿತಿಯ ಪ್ರಕಾರ, ಈ ತಿಂಗಳು ಇಂಧನ ಬೆಲೆಗಳಲ್ಲಿ ಮೂರನೇ ಬಾರಿಗೆ ಭಾನುವಾರದಂದು ಹೆಚ್ಚಳಗೊಂಡಿದೆ. ರಾಷ್ಟ್ರ ರಾಜಧಾನಿ ನವದೆಹಲಿಯಲ್ಲಿ ಪೆಟ್ರೋಲ್ಗೆ ಪ್ರತಿ ಲೀಟ್ಗೆ 35 ಪೈಸೆ ಹಾಗೂ ಡೀಸಲ್ಗೆ ಲೀಟರ್ಗೆ 18 ಪೈಸೆ ಏರಿಕೆಯಾಗಿದೆ. : ಜಿಯೊದಿಂದ ತುರ್ತು ಡೇಟಾ ಸಾಲ ಯೋಜನೆ: 11ರ ಮೌಲ್ಯಕ್ಕೆ 1ಜಿಬಿ ಡೇಟಾ ಇದರೊಂದಿಗೆ ದೆಹಲಿಯಲ್ಲಿ ಪೆಟ್ರೋಲ್ ಬೆಲೆ ಶತಕದ ಗಡಿಯತ್ತ ತಲುಪಿದ್ದು, ಪ್ರತಿ ಲೀಟರ್ಗೆ 99.51 ಆಗಿದೆ. ಹಾಗೆಯೇ ಡೀಸೆಲ್ ಪ್ರತಿ ಲೀಟರ್ ಬೆಲೆ 89.36ಕ್ಕೆ ತಲುಪಿದೆ. ಮುಂಬೈಯಲ್ಲಿ ಪೆಟ್ರೋಲ್ ಬೆಲೆಯಲ್ಲಿ 34 ಪೈಸೆ ಹೆಚ್ಚಳ ಕಂಡುಬಂದು ಪ್ರತಿ ಲೀಟರ್ಗೆ 105.58 ತಲುಪಿದೆ. ಡೀಸೆಲ್ ಬೆಲೆ 19 ಪೈಸೆ ಏರಿಕೆಗೊಂಡು ಲೀಟರ್ಗೆ 96.91 ಆಗಿದೆ. ಚೆನ್ನೈಯಲ್ಲಿ ಪೆಟ್ರೋಲ್ ಹಾಗೂ ಡೀಸೆಲ್ ಬೆಲೆಯಲ್ಲಿ ಅನುಕ್ರಮವಾಗಿ 31 ಹಾಗೂ 19 ಪೈಸೆ ಹೆಚ್ಚಳಗೊಂಡಿವೆ. ಅಲ್ಲಿ ಪೆಟ್ರೋಲ್ ಹಾಗೂ ಡೀಸೆಲ್ ಬೆಲೆ ಅನುಕ್ರಮವಾಗಿ ಲೀಟರ್ಗೆ 100.44 ಹಾಗೂ 93.91 ತಲುಪಿದೆ. ಕೋಲ್ಕತ್ತದಲ್ಲೂ ಪೆಟ್ರೋಲ್ ಬೆಲೆ 100ರ ಸನಿಹದಲ್ಲಿದ್ದು, ಲೀಟರ್ಗೆ 99.45 ಮತ್ತು ಡೀಸೆಲ್ಗೆ 92.27 ತಲುಪಿದೆ. ಬೆಂಗಳೂರು ಸೇರಿದಂತೆ ಮುಂಬೈ, ಚೆನ್ನೈ, ಹೈದರಾಬಾದ್ ಹಾಗೂ ಪುಣೆ ನಗರಗಳಲ್ಲಿ ಪೆಟ್ರೋಲ್ ಬೆಲೆ 100 ದಾಟಿದೆ. ಪೆಟ್ರೋಲ್ ಬೆಲೆ ಲೀಟರ್ಗೆ 100 ದಾಟಿದ ರಾಜ್ಯಗಳುಕೇಂದ್ರಾಡಳಿತ ಪ್ರದೇಶಗಳು: ಕರ್ನಾಟಕ, ರಾಜಸ್ಥಾನ, ಮಧ್ಯ ಪ್ರದೇಶ, ಮಹಾರಾಷ್ಟ್ರ, ಆಂಧ್ರಪ್ರದೇಶ, ತೆಲಂಗಾಣ, ಜಮ್ಮು ಮತ್ತು ಕಾಶ್ಮೀರ, ಒಡಿಶಾ, ತಮಿಳುನಾಡು, ಕೇರಳ, ಬಿಹಾರ, ಪಂಜಾಬ್ ಮತ್ತು ಲಡಾಕ್.